ടൂറിന് ഡാര്ബി യുവന്റസിന് സ്വന്തം, അവസാനം രക്ഷകനായി ലൊകടെല്ലി യുവന്റസിന് സീരി എയില് അവരുടെ നാട്ടങ്കത്തില് വിജയം. ടൂറിന് ഡാര്ബിയില് ഇന്ന് ടൊറീനോയെ നേരിട്ട യുവന്റസ് എതിരില്ലാത്ത ഒരു ഗോളിനാണ് വിജയിച്ചത്. മൊറട്ട, ഡിബാല എന്നിവര് ഇല്ലാതെ ഇറങ്ങിയ യുവന്റസിന് ഇന്ന് കാര്യങ്ങള് എളുപ്പമായിരുന്നില്ല. ഹോം ടീമായ ടൊറിനോ വലിയ വെല്ലുവിളി തന്നെ ഉയര്ത്തി. അവസാനം 86ആം മിനുട്ടില് ലൊകടെല്ലിയുടെ ഗോള് ആണ് യുവന്റസിനെ രക്ഷിച്ചത്. ലൊകടെല്ലിയുടെ യുവന്റസിനായുള്ള രണ്ടാം ഗോളാണ് ഇത്. ഈ ഗോളിന് ശേഷം കുളുസവെസ്കിയുടെ ഒരു ഷോട്ട് പോസ്റ്റില് തട്ടി മടങ്ങുകയും ചെയ്തിരുന്നു. ഈ വിജയത്തോടെ യുവന്റസ് ലീഗില് തുടര്ച്ചയായി മൂന്ന് വിജയങ്ങള് നേടി. ചാമ്ബ്യന്സ് ലീഗ് അടക്കം അവരുടെ തുടര്ച്ചയായ നാലാം വിജയമാണിത്. വിജയത്തോടെ യുവന്റസ് പതിനൊന്ന് പോയിന്റുമായി എട്ടാം സ്ഥാനത്ത് എത്തി.